PÖÖRDEPUNKT
Parim heli ja parimad uudised, mis telekast tulla võivad.
Tere tulemast vaatama Pöördepunkti! Kui tänast saadet ühe sõnaga
kirjeldada, oleks see sõna: hämmastav. -Hämmastav see ongi!
Saates tulekul:
2-aastane poiss kannatab vägivaldse rünnaku käes, mis ta peaaegu tapab.
Naine otsimas muinasjutulist romanssi, leiab elu armastuse
ootamatust kohast. See ja veelgi enam saates tulekul.
Nende unikaalne stiil on tähelepanu äratanud, nad viljelevad
inspireerivat urbanistlikku souli. A7 on üliandekad ning ka väga haritud.
5 venda ja 1 vend Kristuses laulavad ja elavad väeliselt.
Oo, Issand tunnen end üksikuna, kõik, millest laulan nüüd
Minu pimeduse tunnil, ole minuga, Issand...
A7 tänan teid! Meie vaatajad ehk ei ole tuttavad teie nimega, öelge
mis see tähendab? -Me oleme vennad ja kõigi meie nimed algavad A-tähega
ning meid on kokku 6, ühte pole täna siin. -Ma astun tema kohale.
Nr. 7 seitse tähendab Jumala ligiolu. Varem oli meil kambas ka 3 õde.
Siis sai meie nimeks A-Boys, kui õed lahkusid ning me tahtsime uut
imagot ja nr. 7 heebrea keeles esindab täiskasvanut. -Tutvustage
nüüd ennast. -Olen Antipas. -Andronicus. -Alexander. -Arcelious.
Antonio. -Ka minul on Rooma nimi- Victor. Te olete oma muusikat
kirjeldanud kui inspireerivat urbanistlikku souli. Mis see on?
See peegeldab meie enda kogemusi. Need kogemused on seotud ülikooliga
ja muude võimalustega, mis inimestel on, kui nad elust läbi lähevad.
See on siis segu? -Jah see on segu RMB, jazz ja ka veidi klassikalisi
kõlasid arranžeeringus, mida me kasutame. Sest me oleme ka muusikat
õppinud ja kasutame õpitut. Urbanistlik soul pole mingi uus
asi, see sai alguse J. Wekslerist, 1947.a. ja meie kasutame seda ning
lisame oma elemente juurde. -Te olete pärit pastori perest?
Jah. -Ema ja isa olid pastorid? -Nemad olid pastorid ja ka siin
grupis on 4 pastorit. -Kuidas oli kuue poisi ja mõne tüdrukuga
muusikalises mõttes üles kasvada? -See oli vägev! Isa mängis
koguduses pilli ja me saime esineda ning ka kodus oli muusika. Siis oli
see vana gospelmuusika. Meie muusikastiili taga on vanad
traditsioonid, seega me me segame neid kahte stiili omavahel.
Kuue peale on teil kokku 18 ülikooli kraadi. On nii?-Jah. -Miks on
haridus teie jaoks nii tähtis? -Meie vanemad pidasid ka seda
oluliseks ning see motiveeris meidki. Üles kasvades tahtsime
areneda mitte ainult muusikaliselt vaid ka muude huvialadega.
Üles kasvades, tegi teie ema otsuse, mis mõjutas teie elusid ja
teenimist. Rääkige sellest. -Mu emal oli haruldane haigus
ja arst soovitas, et rohkem lapsi ei tohiks sündida. Seega, kui ema
mind ootas, soovitas arst aborti teha. Usu pärast Jumalasse, seisis
ta abordi tegemisele vastu ja usu läbi otsustas ta tegutseda.
Ema ütles isale, et me tõestama, et Jumal on Jumal. Ja noh...
...siin ma nüüd siis olen. -Ja lapsi sündis veelgi? -Jah 5 last
sündis veel. -Kuidas see teie teenimistööd mõjutas? -See on
lisanud usu, mida on tänapäeval vägagi vaja. Usus Jumalasse,
suudame me kõigega toime tulla. Pole ükski mägi liialt kõrge või
org liiga sügav. Teades seda lugu ja olles sellest otseselt osa.
Arvestades, et grupp pole hetkel täielikult koos, kas saaksin siis
ikkagi koos teiega esineda? -Jaa. Arvate, jah? -Absoluutselt.
Tänan teid. Jätkake seda head tööd. -Tänan Victor. -Jääge meiega,
oleme kohe tagasi ja teile esineb A7. Vaadake kindlasti!
"Sest nagu maa toob esile oma kasvud ja aed laseb võrsuda oma külvi...
...nõnda laseb ka Issand Jumal võrsuda õigust ja kiitust kõigi
rahvaste ees." Jesaja 61:11
Tere tulemast tagasi Pöördepunkti. Lapselapsed rõõmustavad vana-
vanemaid. Bill ja Sherry Searlesil on kaks lapselast, keda nad imetlevad.
Nagu paljud lapsed, elavad ka nende lapselapsed oma
vanavanemate juures. Kohe näete aga, kuidas vanavanemate
sekkumine õigel ajal päästis lapsed.
Kui kell 1 öösel heliseb telefon, eeldad halvimat. Mu naine võttis
toru ja mäletan, et ta ütles: "Oo, mu Jumal." Alexit oli peaaegu
surnuks pekstud. -Bill ja Sherry Searlesil olid oma miniaga head suhted.
Kui ta aga abikaasa Iraagis oleku ajal nendega suhted
lõpetas, olid vanavanemad oma kahe lapselapse Alexi ja Ashley pärast mures.
-Ma helistasin talle ja rääkisin, et küsida, kas lastega
on kõik ikka korras, sest ta oli esimest korda sedasi üksi.
Miski ei viidanud vägivallale. Olid mõned asjad, mida me pidasime
väheseks kogemuseks vanemaks olemisel. Kui me septembris sinna
jõudsime, oli ta läinud, maja oli segamini, koerad olid palavas
ruumis. Kõike nähes ja asju kokku panema hakates muutusime
laste pärast üha enam murelikuks. -Searlesid pöördusid lastekaitsesse
ja hakkasid ka omal käel lapsi otsima. -Kelly andis lapsi
teistele hoida väga kergekäeliselt. Me olime väga mures, mõeldes, et
kes nende eest parasjagu hoolitseb. -Lastekaitse leidis lapsed väikses
Texase linnas. Vanavanematele öeldi, et kõik on korras. Aga uurija,
kelle Searlesid palkasid, avastas midagi häirivat. -Ta andis lapsed
oma peika järelvalve alla, ise läks minema ja lapsed olid 4 tundi
autos kinni. -Varsti pärast seda said Searlesid kõne, mis muutis
nende elu. Nende 2,5-aastane lapselaps Alex oli haiglas ja
võitles elu eest. -Ta viidi kopteriga haiglasse, ta seisund
oli väga halb ja arstid ei arvanud, et ta ellu jääb. -Otsekohe sõitsid
vanavanemad haiglasse. Dr. Tom McGill võttis Alexi vastu.
Tal olid sinikad, marrastused, tundus nagu oleks vanad põletuse
jäljed, käed olid deformeerunud, tundus, et tal on varem luud
katki olnud. Ta paistis lapsena, keda on füüsiliselt kuritarvitatud.
Kui ta saabus, oli teda vaja elus hoida.
-Miski poleks suutnud vanavanemaid ette valmistada nähtu jaoks.
Ta lamas voodis, ei liigutanud, ta oli peaaegu üleni sidemetes.
Mõlemad käed olid lahases. Tal olid kõikjal valud. Küsisin õelt,
et kas tal on valud? Ta vastas, et jah ning ainus koht, kust teda
puutuda võib, on otsaesine. Ma istusin seal ja püüdsin teda
rahustada. Kui tal mähet vahetati, nägin väikseid sigareti kustutamise
jälgi tema seljal. Tema selg oli täiesti must, ma polnud varem
selliseid sinikaid näinud. -Meile öeldi, et läheb 6-kuud, kui ta
hakkab ise hingama ja kui ta ellu jääb on 80% tõenäosus, et ta
jääb vegetatiivseks. -Searlesid tegid seda, mida oskasid.
Ma palvetasin tema pärast kogu aeg. Ja palju inimesi kogu
maailmast palvetas. -Me panime talle käsi peale ja palvetasime.
Ütlesime:"Kallis Jumal, palun tervenda Alex, too ta meile tagasi,
Jeesuse nimel me palume. Aamen." Kõik oli minemas halvas suunas,
tema füüsiline tervis. Aga kui me selle palve palusime, ta värises.
Pea koheselt hakkas Alexi ihu paranema. Mõne päeva pärast
eemaldati aparaadid ja ta hakkas suhtlema. Isegi tema katkised
käed said korda. -Nad tegid läbivaatuse ja lahas eemaldati
ja ta käsi oli terve. -Meil oli samasuguste vigastustega kolm või
neli last ja nad kõik surid. Alex oli siin 2,5 nädalat, mis on
märkimisväärne selliste vigastuste puhul. -10-päeva pärast Searleside
palvet viisid nad Alexi endaga kaasa taastusravisse kohalikku
haiglasse. Ja vähem, kui kuu hiljem viisid nad ta päriseks koju.
Ta käib nüüd teraapias, mis aitab tal taastuda. Searlesite
endine minia on vangis, tema peigmees aga ootab kohut. Kuna
Alexi isa ei saa tema eest pidevalt hoolitseda, adopteerisid nad lapsed.
Nad on tänulikud, et Jumal vastas nende palvetele. -Kui sa
mõistad, et masinad ja arstid on teinud kõik, mida nad suutsid...
ja antud juhul Jumal puudutas teda ja tegi terveks.
Aamen. Tihti, kui inimesed on kimpus haigustega, siis meditsiin
saab aidata teatud maani ja me jõuame paika, kus Jumal peab
asjad üle võtma. Jumal on Ravija. Ta nimi on Jehoova Rapha. Me
nägime, et Jumal oli armuline ning päästis ja vabastas nende lapselapse.
Vaatajana oled ehk küsimas: "Kuidas vanem lasi sellisel asjal
juhtuda?" Tead, miks see juhtus? Piibel ütleb, et viimastel päevadel
lähevad inimeste südamed väga kurjaks. Ja igaüks meist, me
vajame tervenemist ja see ei pruugi olla füüsiline. Me vajame südame
tervendamist. Ehk sa ütled, et ei lase sellist asja kunagi oma
lapsele juhtuda. Aga kibedus, viha, uhkus? Sest meis on alati
midagi, mis vajab Jeesuse puhastavat verd. Me kõik oleme
patused ja vajame Jumala armu. Ehk sa ei tunne Jeesust, aga ma
julgustan sind hüüdma Tema poole: "Jeesus, tule minu ellu,
tervenda mind ja tee mind terveks. Jeesuse nimel ma palun."
Tänan Victor. Järgmiseks näete kuidas naine otsis härra õiget,
aga sattus paljude härra valede otsa. Tema lugu on kohe teie ees.
Oo Jumal, kui mu sees kõik põleb ja tunnen ennast üksikuna
Ma laulan oma pimedal tunnil: ole minuga, ole minuga Issand
Tere, me oleme A7 ja te vaatate Pöördepunkti
Kui nisuiva ei lange maasse ega sure, siis see jääb üksi.
Aga kui see sureb, siis see kannab palju vilja.
"Kes oma elu armastab, see kaotab selle,
ja kes oma elu vihkab selles maailmas, see hoiab selle
igaveseks eluks." Johannese 12:24-25
Tere tulemast taas Pöördepunkti. Trish Ryan soovis tuhkatriinu lugu-
hurmavat printsi, kellega koos loojangule vastu minna.
Iga uus suhe murdis aga ikka ja jälle tema südame. Ja kui ta
viimaks abiellus, tahtis ta sellest pääseda.
Näete ühe naise õnneliku lõpu otsinguid.
Juba väikse tüdrukuna olin kahes asjas kindel: ma kuidagi tundsin,
et Jumal on tõeline ja et Ta hoolib minu elust. Ma teadsin, et Jumal
toob mu ellu abikaasa. -Trish Ryan unistas abiellumisest ja õnnelikust elust.
-Poistega käies märkasin, et elu on märkimisväärselt toredam,
kui sul on peigmees. Ma kuidagi haarasin sellest nii kinni, et
kui mul see oli, ei tahtnud ma sellest loobuda. -Kui Trish läks
ülikooli, ei läinud kaua, kui ta kohtas ühte kutti ja armus.
Juba teisel kuul ülikoolis, kohtasin kena meest, kellele ka
mina meeldisin. Me hakkasime käima ja viimaks tegi ta abieluettepaneku
ja ma mõtlesin, et see ongi minu elu ja siin on mu härra imeline.
Trishi peigmees pettis teda ja nad ei jõudnudki altari ette. -See oli
lõpp meie mõlema jaoks aga ka minu enda muinasjutulise unelma jaoks.
Kuigi ta süda murdus, tormas ta kolme nädala möödudes uude suhtesse.
-Kui keegi mind maha jättis, tuli alati uus. -Aga ka see
suhe lõppes südamevaluga. Trish otsis meeleheitlikult muutusi
ja otsustas hakata õppima New Age-i. -See oli valiv lähenemine usule:
kui natuke on hea siis rohkem on parem. -Alates astroloogiast
meditatsioonini ja ida-religioonidest filosoofiani, proovis Trish kõike.
Lõpuks hakkasin ma universumit käsutama, et mu ellu ilmuks mees.
Trish läks kohtingule. -Ma olin kaotanud enesekindluse ja kui
keegi mind välja kutsus, ma läksin. -Trishil sai kohtingutest kõrini
ja ta esitas universumile palve. -Mul on kõrini, et mul on
probleemid peikadega, ma olen valmis probleemideks abikaasaga.
Trish sai, mida tahtis. Ta abiellus ja sai probleemid. -Ta raevutses
ja oli vihane kui ma juuksed liiga lühikeseks lõikasin või joogi
valesse kohta panin. Ta lihtsalt sõimas mind tundide viisi.
-Trish lahutas abielu ja vandus, et ei abiellu enam kunagi.
-Kuskil oma sisimas arvasin, et enam paremaks minna ei saa.
-Varsti aga oli ta nõus uuesti proovima. -Ma ütlesin kõvasti, et tahan
abielluda, see on mulle tähtis. Ja hääl mu peas ütles: "Mul on
sinu jaoks palju enamat. Mul on sulle abikaasa ja pere ja kõik,
mida sa tahad aga sul tuleb Jeesust tõsiselt võtta."
-Kuigi ta ei teadnud kuidas, tahtis Trish teha, mida Jumal nõudis.
Ja ta hakkas Piiblit lugema. -Ja Piibel päriselt ka ütles, et Ta tahab mu
ootusi täita, palveid täita ja minuga rääkida. Jumal otsekui
ütles, et see on see, mida ma olen terve elu otsinud.
-Umbes samal ajal kutsus sõbranna teda kirikusse. -Ta ütles, et uus kirik
on linnas ja seal pakutakse kohvi ja saiakesi ning seal on tõelised
kristlased, kes ei seksi enne abielu jne. Ja ma mõtlesin, et
võiks minna neid vaatama. -Trish oli nähtust üllatunud.
Nägin paare, kes paistsid väga õnnelikud. -Trish tahtis uuesti
kirikusse tagasi minna ja peagi käis seal pidevalt ja arendas oma
suhet Jumalaga ning lasi ennast ristida. -Oma teadliku elu elasin
Jumalasse uskudes, aga mitte nii nagu nemad. "Nemad" olid
kristlased. Ja ma olin seal ning ütlesin, et ma usun Jeesust ja
olen nagu nemad. -Trish kohtas usklikku meest kirikus ja on
tänaseks õnnelikus abielus. Ta inspireerib oma memuaaridega
ja annab lootust õnneliku lõpu võimalikkusest. -Muinasjutuline
lõpp on olnud enam, kui ma lootsin. Abielu on väga hea ja ma usun,
et Jumal pani selle igatsuse minusse, sest Ta on universumi
Jumal ja teab südame igatsusi. Jeesuse juures on tõotus, et kui
Tema tuleb sinu ellu, siis vana lahkub ja uus tuleb.
Ka meie soovitame, et sa lubaks uuel oma ellu tulla. Trishi raamatu
pealkiri on "Armastab, ei armasta")".
Sa ei pea karikakra abil välja uurima, kas Jumal armastab sind
või ei. See on kindel, et Jumal sind armastab. Ja tõesti, abielu
on imeline ning Jumal on selle autor. Samas ei ole abielu mingi
ravim sinu probleemide jaoks. Parim abielu on see, kui kaks
terviklikku inimest, kes teavad, kes nad on Jeesuses Kristuses,
tulevad kokku pannes Jeesuse oma abielu keskmeks. Abielu ei ole
väljapääs masendusest või see, et leida keegi, kes sind defineeriks,
sest see on ainuüksi Jumala ülesanne. Jumal lõi sind, mitte
teine inimene. Kui sa tahad teada, kes sa oled, tuleb sul minna
Allika juurde, kes on Kõigeväeline Jumal. Kõik algab suhtest Jeesuse
Kristuse, Tema Pojaga. Victor. -Tänan sind Kathy. Loodame, et
te nautisite meie imelist saadet. Jumala armastus sinu vastu on
imeline. Sa oled ainulaadne, ära ürita olla keegi teine ja kui sa
ei tunne Jeesust, anna oma elu Talle. Tema lõi sind eriliseks.
Laulma jääb A7. Kohtume järgmisel korral. Jumal õnnistagu teid.
"Ära mine eemale"
Ma tean, et sa oled siin millegi parema pärast, et sirutuda kõrgemale
Aga tundub, et kõik, mida sa puudutad muutub jamaks
Isegi kui maailm tundub peapeal olevat ja sa tahad alla anda ja
ütled: mu lootused ja unistused pole võitlemist väärt
Palun ära anna alla, ära mine eemale
Kõik saab korda. Ära anna alla, ära mine eemale. Kõik saab korda
Ma tean, et sa oled kokku kukkumas. Kurvad mälestused, purunenud süda
Püüad leida teed, elades pimedusse kaotsi läinud elu
Kuigi unistused haihtuvad kiiresti ja sa tunned, et jõust ei piisa
Palun ära anna alla, ära mine eemale
Kõik saab korda. Ära anna alla, ära mine eemale. Kõik saab korda
Ikka ja jälle me palume, kas kunagi tuleb ka paremat päeva
Sa oled haiget saanud ja oled kaotanud oma uhkuse
Aga ma olen seal, et püüda kinni sinu pisar, kui sa nutad
Palun ära anna alla, ära mine eemale
Kõik saab korda. Ära anna alla, ära mine eemale. Kõik saab korda
Tõlge: Mairit Kallaste